
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 166
                                                              din 30 august 2018
privind aprobarea delegării gestiunii prin concesiune a serviciului pentru gestionarea câinilor fără stăpân, în Municipiul Sighișoara, și a documentației necesare pentru delegarea acestui serviciu
Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 18.125/25.06.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile O.U.G. nr. 155/2001 privind aprobarea programului de gestionare a câinilor fără stăpân, cu modificările şi completările ulterioare;

Având în vedere prevederile H.G. nr. 1059/11.12.2013 pentru aprobarea normelor metodologice de aplicare a O.U.G. nr. 155/2001 privind aprobarea programului de gestionare a câinilor fără stăpân;

Luând în considerare prevederile O.U.G. nr. 55/2002 privind regimul de deţinere al câinilor periculoşi sau agresivi, republicată, cu modificările şi completările ulterioare; 

Având în vedere prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare; 

Având în vedere prevederile H.G. nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Ținând cont de prevederile O.G. nr. 42/2004 privind organizarea activităţii sanitar-veterinare şi pentru siguranţa alimentelor, cu modificările şi completările ulterioare;

Văzând prevederile Legii nr. 205/2004 privind protecţia animalelor, republicată, cu modificările şi completările ulterioare;

Luând în considerare prevederile Ordinului nr. 523/2008 pentru aprobarea Normelor metodologice de aplicare a Legii nr. 205/2004 privind protecţia animalelor;        

Ținând cont de prevederile Ordinului nr. 1/2014 pentru aprobarea Normelor privind identificarea şi înregistrarea câinilor cu stăpân; 

Având în vedere prevederile O.G. nr. 24/2016 privind organizarea și desfășurarea activității de neutralizare a subproduselor de origine animală care nu sunt destinate consumului uman, cu modificările şi completările ulterioare;

Luând în considerare prevederile Ordinului nr. 80/2005 pentru aprobarea Normei sanitare veterinare și pentru siguranța alimentelor privind stabilirea documentelor și evidențelor necesare în cadrul activității de neutralizare a deșeurilor de origine animală, cu modificările şi completările ulterioare;

Ținând cont de prevederile Legii nr. 60/2004 privind ratificarea Convenţiei europene pentru protecţia animalelor de companie, semnată la Strasbourg la 23 iunie 2003;

Având în vedere prevederile O.G. nr. 21/2002 privind gospodărirea localităților urbane și rurale, cu modificările şi completările ulterioare;
Luând în considerare prevederile Legii nr. 100/2016 privind concesiunile de lucrări şi concesiunile de servicii, cu modificările şi completările ulterioare;

Luând în considerare prevederile Legii nr. 52/2003 privind transparenţa decizională în administraţia publică, republicată;

Având în vedere Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 18.127/25.06.2018, prin care se propune aprobarea delegării gestiunii serviciului pentru gestionarea câinilor fără stăpân, în Municipiul Sighișoara, prin concesiune și a documentației necesare pentru delegarea acestui serviciu, îndeplinindu-se prevederile legale în acest sens;
Având în vedere avizele favorabile ale comisiilor de buget, comerț, socială și juridică;
În temeiul prevederilor art. 36 alin. (1), alin. (2) lit. d), alin. (6) lit. a) pct. 19 și alin. (9), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă delegarea gestiunii prin concesiune a serviciului pentru gestionarea câinilor fără stăpân, în Municipiul Sighișoara, către un operator furnizor/prestator de servicii care desfășoară activități în domeniul protecției animalelor.
Art. 2. Se aprobă Studiul de oportunitate privind delegarea gestiunii serviciului pentru gestionarea câinilor fără stăpân, în Municipiul Sighişoara, conform anexei nr. 1, care face parte integrantă din prezenta hotărâre.
Art. 3. Se aprobă Caietul de sarcini privind delegarea gestiunii prin concesiune a serviciului pentru gestionarea câinilor fără stăpân, în Municipiul Sighişoara, conform anexei nr. 2, care face parte integrantă din prezenta hotărâre.
Art. 4. Se aprobă Regulamentul de organizare și funcționare al Serviciului pentru gestionarea câinilor fără stăpân, în Municipiul Sighişoara, conform anexei nr. 3, care face parte integrantă din prezenta hotărâre.
Art. 5. Se aprobă modelul contractului de delegare a gestiunii prin concesiune a serviciului pentru gestionarea câinilor fără stăpân, în Municipiul Sighișoara, conform anexei nr. 4, care face parte integrantă din prezenta hotărâre.
Art. 6. După finalizarea procedurii de atribuire, se mandatează Primarul Municipiului Sighișoara împreună cu aparatul de specialitate din subordinea acestuia, cu semnarea contractului de delegare a gestiunii prin concesiune a serviciului pentru gestionarea câinilor fără stăpân, în Municipiul Sighișoara.
Art. 7. Cu data adoptării prezentei hotărâri, orice alte prevederi contrare, incidente în spetă, își încetează valabilitatea.
Art. 8. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Biroul Buget, Contabilitate, Salarizare - Direcţia Economică, Biroul Achiziții, Accesare Fonduri Europene, Management Proiecte, Biroul Juridic și Serviciul Public Poliția Locală din cadrul Municipiului Sighișoara.
Art. 9. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Ștefănescu Constantin                                                                            
                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 13 voturi ”pentru”, 1 vot ”împotrivă” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene, Management Proiecte;
  1 ex. Biroul Juridic;

  1 ex. Serviciul Public Poliția Locală.
12 ex.
B.A. 

